
DR 31.10.2016                                                                                                                                                   71               

 

4.42 ptg. 

Dato’ Sri Wee Jeck Seng [Tanjong Piai]: Terima kasih, kepada Tuan Yang di-
Pertua kerana memberi peluang kepada saya untuk turut serta dalam perbahasan ucapan 
Bajet 2017 yang telah dibentangkan oleh Yang Amat Berhormat Perdana Menteri tempoh 
hari di Dewan yang mulia ini. Bagi mencapai pelaksanaan dan pencapaian yang berkesan, 
suka saya berkongsi di Dewan yang mulia ini mengenai beberapa isu yang saya rasa amat 
perlu untuk memberikan perhatian agar pencapaian kerajaan agar lebih berkesan. 

Tuan Yang di-Pertua, kekurangan pekerja asing yang dihadapi oleh pengusaha-
pengusaha industri perabot. Sebagai pengerusi Majlis Kayu-kayan Malaysia, saya telah 
menerima banyak rintihan daripada pengusaha-pengusaha industri perabot mengenai 
kekurangan pekerja asing yang dihadapi oleh mereka pada masa kini. Menurut Majlis 
Perabot Malaysia industri berasaskan kayu-kayan tidak lari daripada menghadapi masalah 
isu kekurangan pekerja asing untuk mengembangkan dan meningkatkan kemampuan 
industri ini.  

Tuan Yang di-Pertua, untuk makluman Dewan yang mulia ini industri berasaskan 
kayu adalah industri penting yang menyumbangkan kepada ekonomi Malaysia. Dasar 
Perindustrian Kayu-kayan Negara ataupun NATIP telah menetapkan sasaran eksport bagi 
pendapatan tahunan produk berasaskan kayu kepada RM53 bilion pada tahun 2020 
dengan pendekatan kepada aktiviti hiliran yang ditambah nilai. 60 peratus daripada eksport 
RM31.8 bilion dijangkakan akan disumbangkan oleh industri perabot dan perabot hiliran 
yang lain. 

Di antara produk yang berasaskan kayu, perabot merupakan penyumbang utama 
kepada eksport negara dengan sasaran RM16 bilion menjelang tahun 2020. Pada masa ini, 
negara kita mengeksport perabot kepada melebihi 160 negara dengan tiga segmen yang 
terbesar adalah kepada Amerika Syarikat, Jepun dan Australia. 

Tuan Yang di-Pertua. Malaysia merupakan negara kelapan terbesar dan eksport 
perabot di dunia. Nilai eksport dalam telah meningkat daripada RM8.01 bilion pada tahun 
2014 kepada RM9.14 bilion pada tahun 2015 dengan peningkatan sebanyak 14.1 peratus. 
Menurut Majlis Perabot Malaysia, pengusaha industri perabot yakni dengan mata wang US 
Dolar yang semakin kukuh. Oleh itu, Malaysia dijangka dapat menyaksikan pertumbuhan 
dua angka tahun ini. 

 Situasi kini, pengusaha-pengusaha perabot telah menerima banyak tempahan. 
Namun, mereka tidak mampu menampung permintaan disebabkan kekurangan pekerja 
untuk menyiapkan tempahan. Maka, mereka terpaksa menolak dan membatalkan 
tempahan yang boleh membawa pendapatan kepada negara. Untuk menjana pertumbuhan 
yang dijangka ini, bekalan pekerja asing menjadi kunci utama bagi industri perabot. 
Memandangkan industri perabot menekankan kualiti produk yang mempunyai nilai tinggi, 
pekerja asing diperlukan untuk meletakkan kemasan terakhir pada produk perabot yang 
boleh memenuhi permintaan tinggi pasaran negara maju seperti Jepun, Amerika dan 
Kesatuan Eropah. 

 Walaupun kerajaan menekankan peri pentingnya automasi di dalam sektor 
pembuatan. Akan tetapi, dalam sektor perabot kerajinan dan nilai seni yang tinggi 
diperlukan di mana automasi tidak dapat digunakan sepenuhnya kerana tidak dapat 
menghasilkan kemasan yang bermutu tinggi. Oleh yang demikian, pengusaha-pengusaha 
perabot telah membuat permohonan supaya pekerja asing dari Bangladesh boleh diambil 
semula bagi industri perabot. 

 Tuan Yang di-Pertua. Baru-baru ini saya bersama Menteri Perusahaan MPIC telah 
mengadakan lawatan ke Muar kerana Muar merupakan pengeksport perabot terbesar di 
Malaysia. Ia hampir 60 peratus. Saya dan Menteri MPIC telah melihat sendiri betapa 
seriusnya kekurangan pekerja asing di kilang-kilang perabot di mana ketiadaan pekerja 
asing mengakibatkan kilang-kilang terpaksa berhenti beroperasi dan tinggal beberapa 
orang pekerja sahaja. Saya difahamkan perkara ini telah lanjut hampir dua tahun. 

 Tuan Yang di-Pertua. Walau bagaimanapun, menurut Majlis Perabot Muar mereka 
memerlukan seramai 20,000 pekerja Bangladesh di Muar untuk pengusaha-pengusaha 
kilang yang dikatakan lebih kurang 600 kilang di Muar. Akan tetapi, kerajaan baru-baru ini 
telah atau hanya meluluskan seramai 8,000 orang pekerja asing yang diambil dalam 
industri perabot di Muar.  



4.42 ptg. Dato' Sri Wee Jeck Seng [Tanjong Piai]: Terima kasih, kepada Tuan Yang di- Pertua kerana memberi peluang kepada saya untuk turut serta dalam perbahasan ucapan Bajet 2017 yang telah dibentangkan oleh Yang Amat Berhormat Perdana Menteri tempoh hari di Dewan yang mulia ini. Bagi mencapai pelaksanaan dan pencapaian yang berkesan, suka saya berkongsi di Dewan yang mulia ini mengenai beberapa isu yang saya rasa amat perlu untuk memberikan perhatian agar pencapaian kerajaan agar lebih berkesan. Tuan Yang di-Pertua, kekurangan pekerja asing yang dihadapi oleh pengusaha- pengusaha industri perabot. Sebagai pengerusi Majlis Kayu-kayan Malaysia, saya telah menerima banyak rintihan daripada pengusaha-pengusaha industri perabot mengenai kekurangan pekerja asing yang dihadapi oleh mereka pada masa kini. Menurut Majlis Perabot Malaysia industri berasaskan kayu-kayan tidak lari daripada menghadapi masalah isu kekurangan pekerja asing untuk mengembangkan dan meningkatkan kemampuan industri ini. Tuan Yang di-Pertua, untuk makluman Dewan yang mulia ini industri berasaskan kayu adalah industri penting yang menyumbangkan kepada ekonomi Malaysia. Dasar Perindustrian Kayu-kayan Negara ataupun NATIP telah menetapkan sasaran eksport bagi pendapatan tahunan produk berasaskan kayu kepada RM53 bilion pada tahun 2020 dengan pendekatan kepada aktiviti hiliran yang ditambah nilai. 60 peratus daripada eksport RM31.8 bilion dijangkakan akan disumbangkan oleh industri perabot dan perabot hiliran yang lain. Di antara produk yang berasaskan kayu, perabot merupakan penyumbang utama kepada eksport negara dengan sasaran RM16 bilion menjelang tahun 2020. Pada masa ini, negara kita mengeksport perabot kepada melebihi 160 negara dengan tiga segmen yang terbesar adalah kepada Amerika Syarikat, Jepun dan Australia. Tuan Yang di-Pertua. Malaysia merupakan negara kelapan terbesar dan eksport perabot di dunia. Nilai eksport dalam telah meningkat daripada RM8.01 bilion pada tahun 2014 kepada RM9.14 bilion pada tahun 2015 dengan peningkatan sebanyak 14.1 peratus. Menurut Majlis Perabot Malaysia, pengusaha industri perabot yakni dengan mata wang US Dolar yang semakin kukuh. Oleh itu, Malaysia dijangka dapat menyaksikan pertumbuhan dua angka tahun ini. Situasi kini, pengusaha-pengusaha perabot telah menerima banyak tempahan. Namun, mereka tidak mampu menampung permintaan disebabkan kekurangan pekerja untuk menyiapkan tempahan. Maka, mereka terpaksa menolak dan membatalkan tempahan yang boleh membawa pendapatan kepada negara. Untuk menjana pertumbuhan yang dijangka ini, bekalan pekerja asing menjadi kunci utama bagi industri perabot. Memandangkan industri perabot menekankan kualiti produk yang mempunyai nilai tinggi, pekerja asing diperlukan untuk meletakkan kemasan terakhir pada produk perabot yang boleh memenuhi permintaan tinggi pasaran negara maju seperti Jepun, Amerika dan Kesatuan Eropah. Walaupun kerajaan menekankan peri pentingnya automasi di dalam sektor pembuatan. Akan tetapi, dalam sektor perabot kerajinan dan nilai seni yang tinggi diperlukan di mana automasi tidak dapat digunakan sepenuhnya kerana tidak dapat menghasilkan kemasan yang bermutu tinggi. Oleh yang demikian, pengusaha-pengusaha perabot telah membuat permohonan supaya pekerja asing dari Bangladesh boleh diambil semula bagi industri perabot. Tuan Yang di-Pertua. Baru-baru ini saya bersama Menteri Perusahaan MPIC telah mengadakan lawatan ke Muar kerana Muar merupakan pengeksport perabot terbesar di Malaysia. Ia hampir 60 peratus. Saya dan Menteri MPIC telah melihat sendiri betapa seriusnya kekurangan pekerja asing di kilang-kilang perabot di mana ketiadaan pekerja asing mengakibatkan kilang-kilang terpaksa berhenti beroperasi dan tinggal beberapa orang pekerja sahaja. Saya difahamkan perkara ini telah lanjut hampir dua tahun. Tuan Yang di-Pertua. Walau bagaimanapun, menurut Majlis Perabot Muar mereka memerlukan seramai 20,000 pekerja Bangladesh di Muar untuk pengusaha-pengusaha kilang yang dikatakan lebih kurang 600 kilang di Muar. Akan tetapi, kerajaan baru-baru ini telah atau hanya meluluskan seramai 8,000 orang pekerja asing yang diambil dalam industri perabot di Muar.